SGP ออกหุ้นกู้ 2 พันลบ. อายุ 3 ปี ชูดอกเบี้ย 3.95% เปิดจองซื้อ 23-25 ม.ค.นี้
SGP เสนอขายหุ้นกู้ 2 พันลบ. อายุ 3 ปี ชูดอกเบี้ย 3.95% เปิดจองซื้อ 23-25 ม.ค.นี้ หวังชำระคืนหนี้-ใช้เป็นเงินทุนหมุนเวียน โดยมีธนาคารกรุงไทย, ธนาคารซีไอเอ็มบี ไทย, ธนาคารยูโอบี และ บล.เอเซียพลัส เป็นผู้จัดการการจัดจำหน่ายหุ้นกู้ 
12 ม.ค. 2560

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ระบุว่า บริษัทแบบแสดงรายการต่อสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เพื่อออกและเสนอขายหุ้นกู้ของบริษัท มูลค่าไม่เกิน 2,000 ล้านบาท อายุ 3 ปี ครบกำหนดไถ่ถอนปี พ.ศ. 2563 กำหนดอัตราดอกเบี้ยคงที่ 3.95% ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนทั่วไป และ/หรือ ผู้ลงทุนสถาบัน ระยะเวลาจองซื้อวันที่ 23-25 ม.ค.60 โดยมีธนาคารกรุงไทย ธนาคารซีไอเอ็มบี ไทย ธนาคารยูโอบี และ บล.เอเซียพลัส เป็นผู้จัดการการจัดจำหน่ายหุ้นกู้ 
ขณะที่บริษัท ทริสเรทติ้ง จำกัด อันดับความน่าเชื่อถือของหุ้นกู้อยู่ที่ “BBB” แนวโน้มอันดับเครดิต “Stable” เมื่อวันที่ 23 ธ.ค.59
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ เพื่อใช้ชำระคืนหนี้หุ้นกู้ และ/หรือ เพื่อใช้เป็นเงินทุนหมุนเวียนเพื่อการดำเนินงานของบริษัท